Case ID: 1181146
Sentence 18: Həmin vaxtı iddiaçı olan qaynatası pulu Anardan almağın yolunu bildiyini,bunun üçün Anardan Azərbaycan Respublikası DİN-nin Baş Mütəşəkkil X3 şikayət etməsini təklif etmiş,o isə Anarla dostluq münasibətlərinin olmasını,Anarın tutulmasını istəməməsini,ondan hüquq mühafiəzə orqanlarına şikayət etmək istəməməsini bildirmişdir.Bu səbəbdən iddiaçı özünün Anardan şikayət edəcəyini bildirmiş,lakin Anarla birbaşa işgüzar münasibətlərinin olmaması səbəbindən şikayətinin qəbul olunmayacağını demişdir.Ona görə də guya Anara verilmiş pulun 30000ABŞ dollarının ona məxsus olması barədə izahat verməli olmasını ona bildirmişdir.O,əvvəl buna razı olmasa da sonradan atasının da təkidi və xahişi ilə razılaşmışdır.Çünki,pulunun qaytarılmasını istəyirdi.İddiaçı Azərbaycan Respublikası DİN-nin Baş Mütəşəkkil Cinayətkarlıqla Mübarizə İdarəsinə şikayət edəndən sonra onu da dəvət etmişlər və orada Anara verdiyi pulların 30000ABŞ dolları hissəsinin guya iddiaçıya məxsus olması,həmin pulu iddiaçıdan alaraq Anara verməsi barədə izahat vermişdir.Göründüyü kimi,izahatda iddiaçıdan 30000ABŞ dolları pul alması barədə yazdığı izahat reallığı əks etdirmir.